
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6Csp/17/2024 3824201707 02. 08. 2024 JUDr. Miriam Kohútová, PhD. ECLI:SK:OSPD:2024:3824201707.2
Rozsudok pre uznanie Okresný súd Prievidza, sudkyňou JUDr. Miriam Kohútovou, PhD., v právnej veci žalobcu: EOS KSI Slovensko, s.r.o., IČO: 35 724 803, so sídlom Prievozská 2, Bratislava, zast.: Remedium Legal, s.r.o., IČO: 53 255 739, so sídl. Prievozská 2, Bratislava proti žalovanej: A. B., nar. XX.XX.XXXX, bytom C. D. XXX/XX, E., o zaplatenie 383,29 eur s príslušenstvom, takto rozhodol: I. Žalovaná je p o v i n n á zaplatiť žalobcovi sumu 383,29 eur spolu s úrokom z omeškania vo výške 6,25 % ročne zo sumy 383,29 eur od 05.10.2022 do zaplatenia, všetko v lehote 3 dní od právoplatnosti tohto rozhodnutia. II. Žalobcovi p r i z n á v a voči žalovanej nárok na náhradu trov konania v rozsahu 100%. odôvodnenie: 1. Žalobca žalobou podanou dňa 27.3.2024 uplatnil voči žalovanej nárok na zaplatenie 383,29 eur s úrokom z omeškania 6,25% ročne z dlžnej sumy od 05.10.2022 do zaplatenia, ako i nárok na náhradu trov konania na tom skutkovom základe, že žalovaná uzavrela s jeho právnym predchodcom spoločnosťou BNP PARIBAS PERSONAL FINANCE SA Zmluvu o spotrebiteľskom úvere dňa 12.3.2022, ktorou bol žalovanej poskytnutý úver 383,29 eur. Žalovaná úver dohodnutým spôsobom riadne nesplácala, v dôsledku čoho vznikol dlh v celkovej výške neuhradenej istiny 383,29 eur. Žalobný nárok podporil priloženými listinnými dôkazmi. 2. Žalovaná pred súdom uznala žalovaný nárok čo do dôvodu a výšky. 3. Podľa § 282 CSP ak žalovaný uzná nárok uplatnený žalobcom alebo jeho časť, rozhodne súd na návrh žalobcu rozsudkom pre uznanie nároku. 4. Podľa § 285 CSP odôvodnenie rozsudku pre uznanie nároku obsahuje len stručnú identifikáciu procesného nároku a právny dôvod vydania rozsudku pre uznanie nároku. 5. Vzhľadom k tomu, že žalovaný uznal uplatnený nárok žalobcom v celom rozsahu, súd rozhodol rozsudkom pre uznanie. Žalobca s rozhodnutím rozsudkom pre uznanie vyjadril súhlas v podaní . 6. O nároku žalobcu na náhradu trov konania súd rozhodol podľa § 262 ods. 1 CSP v spojitosti s § 255 ods. 1 CSP. Poučenie: Proti tomuto rozsudku v časti nároku na náhradu trov konania možno podať odvolanie v lehote 15 dní odo dňa jeho doručenia na Krajský súd v Trenčíne. Odvolanie sa podáva na Okresný súd Prievidza v troch vyhotoveniach (§ 357 písm. d) CSP v spojení s § 362 ods. 1 CSP).
Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže byť odôvodnené len skutočnosťami uvedenými v § 365 ods. 1, 2 CSP. V časti rozsudku pre uznanie odvolanie nie je prípustné okrem prípadov odvolania podaného z dôvodu, že neboli splnené podmienky na vydanie takého rozhodnutia (§ 356 písm. a/ CSP) Ak povinný nesplní povinnosť uloženú týmto rozhodnutím, môže oprávnený podať návrh na vykonanie exekúcie podľa Exekučného poriadku.

